Wejrzijcie tyż tukyj: Latoś zmiyniony je plac kaj bydzie se szło tyż postawić celt. Terozki robiymy wszyjstko na Sztauwajerach we Katowicach.
Niyskorzyj pokożymy Wom MAPA TERENU FESTIWALU razym z tym co kaj bydzie.
Łod trzech lot Festiwal Tauron Nowa Muzyka łodbywo sie w pojszodku Katowic na placu po zawartej grubie KWK Katowice. Tam, miyndzy jeszcze fajnie wyglondajoncymi wieżami szybowymi, kiere sie mianujom Bartosz i Warszawa, kiere coroz to barzij stajom sie symbolami festiwalu. Kożdego roku na festiwalowych binach grajom i śpiywajom nojwiynksze gwiozdy współczesnyj alternatywy muzycznej.
KWK Katowice łotwarto w latach 1823 – 1999 KWK, je jednym z nojlepij zachowanych industrialnych zabytków na Górnym Ślonsku. Je tyż nojlepszym placym do pokazywanio muzyki kierej sie mało słyszy a mo to, że ciśnie do nij poratysiyncy młodzioków.
Latoś pamiyntomy ło wycieczkach kiere sie łodbywajom, jak je festiwal. Rychtujymy juzaś cosikuj dlo naszych przocieli. Bydymy sie starać coby tyż mogli se wlyźć i połoglondać to, co jeszcze łostało po grubach.
Na placu KWK Katowice bydom tyż: biny, miyjsca kaj bydzie szło se pomaszkecić, trocha sie łosnożyć, se co sprawić fajnego i tyż plac dlo Vipów - tam kaj urzyndować bydom bajtle.
Cołki czas leżało nom na syrcu to, coby festiwal złonaczyć na placu kaj downij była gruba i jeji inksze tajle. Jak sie łokozało to je taki richtik miyjsce dlo instrumentalnego nu-jazzu, ale tyż szporobliwych czornych brzmiyń minimal techno. Tak se padomy, że dziynki artystom, kierych se wybiyromy i dziynki tyj grubie, kożdy wto tukyj se fajruje mo uciecha.
szl_Latn szl_Latn szl_Latn szl_Latn szl_Latn szl_Latn szl_Latn